open-index/open-wikipedia-markdown huggingface dataset:
Bill Melchionni

**William P. "Bill" Melchionni**, nado o 19 de outubro de 1944 en Filadelfia, Pensilvania, é un antigo xogador profesional de baloncesto estadounidense da National Basketball Association (NBA) e da American Basketball Association (ABA). Con 1,85 metros de estatura, xogaba na posición de base. Tras a súa retirada, os New York Nets retiraron o seu dorsal como homenaxe.

## Traxectoria 
### Universidade 
Xogou durante catro tempadas cos Wildcats da Universidade Villanova, nas que fixo unha media de 19,2 puntos e 4,0 rebotes por partido. En 1966 foi elixido mellor xogador do National Invitation Tournament.

### Profesional 
Foi elixido na décimo novena posición do Draft da NBA de 1966 polos Philadelphia 76ers, onde nas dúas tempadas que permaneceu no equipo limitouse a dar minutos de descanso aos bases titulares, Hal Greer e Wali Jones. A pesar diso, colaborou na súa primeira tempada con 4,3 puntos e 1,3 asistencias na consecución do anel de campións da NBA.

Antes do comezo da temporada  non foi protexido polo seu equipo, e entrou no Draft de expansión pola incorporación de novos equipos á liga. Foi elixido polos Phoenix Suns, mais non chegou a xogar co equipo, pasando brevemente polos Trenton Colonials da CBA. Ao termo da tempada os Sixers recobraron os seus dereitos a cambio dunha futura segunda rolda do draft, con todo tampouco chegou a fichar polo seu exequipo, asinando como axente libre polos New York Nets da ABA.

Tras o seu errático paso pola NBA, sorprendeu que na liga do balón tricolor xogase a súa primeira tempada como titular indiscutible, achegando 15,2 puntos e 5,7 asistencias por partido. Mais a súa progresión continuou, e ao ano seguinte foi o segundo mellor anotador do equipo tras Rick Barry. Ademais, logrou ser o mellor pasador da liga, repartindo 8,3 asistencias por partido, algo que repetiría ao ano seguinte, levando ao seu equipo xunto a Barry ás Finais, onde caeron ante Indiana Pacers. Ambos foron incluídos no mellor quinteto da ABA.

As dúas tempadas seguintes viñeron marcadas polas lesións, afectando as súas estatísticas. A pesar diso colaborou con 5,3 puntos e 3,7 asistencias na consecución dei título de campións da ABA, derrotando a Utah Stars na final por 4-1. O seu xogo se vvió minguado nas seguintes tempadas, e mesmo na que sería a última da súa carreira compaxinou o posto de xogador co de adestrador asistente, unha tempada que sería a última da historia da liga, e que acabaría cos Nets novamente campións, gañando a Denver Nuggets na final. Melchionni participou no último partido da historia da competición. Pouco despois do seu adeus definitivo, a súa camiseta co número 25 foi retirada polos Nets como homenaxe.

## Notas 
## Véxase tamén 
### Ligazóns externas 
* Estatísticas de Bill Melchionni
Bechamel

O **bechamel** (pronunciado , *bexamel*) é un mollo que se elabora mesturando fariña e manteiga en leite quente até espesar, ao que se lle pode engadir noz moscada ou outros condimentos. O mollo bechamel emprégase coma salsa básica e é un dos mollos máis populares da cociña francesa. Dende finais do século XX popularizouse por todo o mundo, sendo tamén introducido na cociña galega en pratos importados como a lasaña, os canelóns, as croquetas e coma acompañamento doutras preparacións de verduras (coma coliflor ou brócoli) e incluso marisco (coma mexillóns ou vieiras). Ademais de prepararse na casa, pode atoparse envasado (xeralmente en Tetra Brik) e pronto para ser empregado, na zona de refrixerados de tendas de alimentación.

## Historia 
[miniatura|Prato de [lasaña gratinado con bechamel.|esquerda|205x205px]]A primeira receita coñecida, aínda que era bastante diferente do actual bechamel, apareceu descrita no libro de cociña titulado *Le Cuisinier français*, publicado en 1651 polo cociñeiro François Pierre de La Varenne (1615-1678), xefe de cociña de Nicolas Chalon du Blé, marqués de Uxelles (1615-1678). Porén a denominación procede do marqués Louis de Béchameil (1630-1703), marqués de Nointel (Francia), a quen se lle dedicou esta salsa, aínda que se considera que procede dunha receita máis antiga (probabelmente dun mollo a base de crema de leite típico da Toscana.), levada a Francia polos cociñeiros de Catarina de Médici. A receita ten cambiado ao longo dos últimos cen anos. Nas receitas de hai varios séculos dende o XVIII mencionábase o seu uso coma mollo de base para elaborar unha salsa Mornay. Nalgunhas empregábanse queixos do tipo roquefort, stilton, queixo gorgonzola, fourme d'Ambert, Bleu d'Auvergne etc.

## Notas 
## Véxase tamén 
### Ligazóns externas 
* Historia e lendas do bechamel 
* *Bechamel - "A Most Insignificant Sauce"*  
* Receita de ovos recheos con bechamel
Estadio MOIK

O **Estadio MOIK** (en azerí: ***MOİK stadionu***) é un estadio multisusos situado na cidade de Bacú, a capital de Azerbaidján. É un estadio deseñado para albergar moitos tipos de eventos diferentes, pero case só se utiliza para partidos de fútbol. Este estadio acolle os partidos como local do MOIK Baku. O estadio conta cunha capacidade de 3.000 espectadores.

## Véxase tamén 
### Ligazóns externas 
*Stadium information
Condimento

[thumb|[Cloruro sódico|Sal, azucre e grans de pementa negra moídos, frecuentes nas mesas dos restaurantes occidentais]]

Un **condimento** é unha substancia que se lle bota en pequenas cantidades a unha preparación para realzar o seu sabor. Pódese tratar dun ingrediente ou unha mestura, a miúdo de fortes sabores e polo tanto incluídos en pequenas cantidades, son condimentos populares (en occidente) o sal, a pementa negra, o ketchup, a mostaza, a maionesa, o aceite de oliva, o vinagre e o azucre.

Segundo unha directiva da Unión Europea, considéranse condimentos: o sal destinado ao consumo humano, a mostaza, as especias e mailos seus extractos aromáticos, as herbas aromáticas e os seus extractos.

Moitas veces aplicados polo comensal, os condimentos teñen a miúdo a consistencia dun líquido mesto (mollo ou pasta e sérvense dunha botella, tarro ou cunco. Tamén poden ser secos, como é o caso das mesturas de especias ou o queixo parmesano relado. Algúns condimentos, como a mostaza, o ketchup ou a maionesa, están dispoñíbeis envasados en sobres individuais, especialmente cando se serven en establecimientos de comida para levar ou comida rápida.

Os condimentos engádense ás veces antes de servir o prato, como por exemplo os sándwichs que levan ketchup ou mostaza. Algúns condimentos poden usarse durante a preparación para engadir sabor ou textura ao prato, como é o caso da salsa barbacoa, a *teriyaki* e a de soia, empregadas para mellorar o sabor de diversas carnes e verduras.

## Notas 
## Véxase tamén 
### Outros artigos 
* Adobo ou aderezo
* Aceite
* *Chutney*
* Especia
* Gornición
* *Relish*
* Mollo ou salsa
* Vinagre
John Williamson

**John Lee Williamson**, nado o 10 de novembro de 1951 en New Haven, Connecticut e finado o 30 de novembro de 1996 ibídem, foi xogador profesional de baloncesto profesional estadounidense da National Basketball Association (NBA) e da American Basketball Association (ABA). Con 1,88 metros de estatura, xogaba na posición de escolta. O 7 de decembro de 1990 os New Jersey Nets retiraron o seu dorsal como homenaxe.

## Traxectoria 
### Universidade 
John Williamson xogou durante dúas tempadas cos Aggies da Universidade Estatal de Novo México, nas que fixo unha media de 27,2 puntos e 6,3 rebotes por partido. A súa media de anotación é hoxe en día marca da súa universidade, mantendo tamén os de máis puntos nun partido, con 48 logrados contra California en 1972.

### Profesional 
Foi elixido na nonaxésimo sexta posición do Draft da NBA de 1973 por Atlanta Hawks, mais foi descartada a súa contratación, fichando como axente libre polos New York Nets da ABA, onde foi directamente a parar ao quinteto titular. Alí, xunto a xogadores como Julius Erving ou Billy Paultz, conseguiu gañar o campionato, derrotando aos Utah Stars nas Finais. Williamson asinou unha destacábel tempada, promediando 14,5 puntos e 3,2 asistencias por partido, que lle serviron para aparecer no Mellor quinteto de rookies.

Dous anos despois, as Nets repetiron campionato, con Williamson novamente como protagonista. No sexto partido das Finais, que ao cabo sería definitivo, os Denver Nuggets gañaban por 22 puntos a falta de 5 minutos para finalizar o terceiro cuarto. Kevin Loughery, o adestrador das Nets, puxo en pista a Williamson, o cal conseguiu 16 puntos no último período para un parcial de 34-14 que lles daba a vitoria no partido e no campionato. Esa tempada acabou con 16,2 puntos e 2,5 asistencias por partido.

Ao ano seguinte a ABA desapareceu, e o equipo uniuse á NBA. Mediada a tempada foi traspasado a Indiana Pacers a cambio de Darnell Hillman e unha primeira rolda do Draft de 1977 (Bernard King). Tras acabar a tempada coas mellores estatísticas de toda a súa carreira até ese momento (20,7 puntos e 3,7 asistencias por partido), mediada a seguinte regresou ás Nets, xa en Nova Jersey, quen deron a cambio a Bob Carrington e dúas futuras segundas roldas do draft.

O seu regreso non puido ser mellor, xa que nos 33 partidos que disputou da temporada  fixo unha media de 29,5 puntos por partido, o máximo da súa carreira. Nos seus dous primeiros partidos tras a súa volta, anotou 40 e 50 puntos ante Atlanta Hawks e Indiana Pacers respectivamente. Mediada a tempada  foi traspasado a Washington Bullets a cambio de Roger Phegley, sendo despedido pouco despois de comezar a tempada seguinte, optando por retirarse. O 7 de decembro de 1990, foi homenaxeado polos New Jersey Nets, que retiraron o seu dorsal 23. Á idade de 45, morre debido a un fallo renal relacionado coa diabetes.

## Notas 
## Véxase tamén 
### Ligazóns externas 
* Estatísticas de John Williamson
Black Mass: Misa negra

***Black Mass: Misa negra*** (en ) é un filme estadounidense dirixido por Scott Cooper e escrito por Mark Mallouk e Jez Butterworth que se estreou no 2015. Baséase no libro de 2001 *Black Mass: The True Story of an Unholy Alliance Between the FBI and the Irish Mob* escrito por Dick Lehr e Gerard O'Neill. Está protagonizado por Johnny Depp, Joel Edgerton e Benedict Cumberbatch, xunto con Kevin Bacon, Jesse Plemons, Peter Sarsgaard, Rory Cochrane, Adam Scott, Dakota Johnson e Corey Stoll.

Estreouse en galego o 7 de agosto de 2019 a través da tvG2. O tradutor foi Manuel Arca Castro.

## Personaxes 
* Johnny Depp como James "Whitey" Bulger
* Joel Edgerton como John Connolly
* Benedict Cumberbatch como William "Billy" Bulger
* Rory Cochrane como Stephen "The Rifleman" Flemmi
* Kevin Bacon como Charles McGuire
* Jesse Plemons como Kevin Weeks
* Peter Sarsgaard como Brian Halloran
* Dakota Johnson coomo Lindsey Cyr
* Corey Stoll como Fred Wyshak
* David Harbour como John Morris
* Julianne Nicholson como Marianne Connolly
* Adam Scott como Robert Fitzpatrick
* Brad Carter como John McIntyre
* W. Earl Brown como Johnny Martorano
* Juno Temple como Deborah Hussey
* Erica McDermott como Mary Bulger
* Bill Camp como John Callahan
* Scott Anderson como Tommy King
* David De Black como Roger Wheeler
* Jamie Donnelly como Ms. Cody
* Patrick M. Walsh como Michael Donahue
* Jeremy Strong como Josh Bond
* James Russo como Scott Garriola

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Composto de Dianin

O **composto de Dianin** (4-*p*-hidroxifenil-2,2,4-trimetilcromano) é un composto que é un isómero de  condensación do bisfenol A e a acetona, que ten especial importancia na química hospedador-hospedado porque pode formar unha gran cantidade de clatratos con moléculas hospedadoras axeitadas. Foi inventado polo ruso Aleksander Dianin en 1914. Un exemplo destes clatratos é o formado polo composto de Dianin con morfolinos. A lenta evaporación dunha solución que conteña ambos os compostos orgánicos rende cristais. Cada cela unidade asimétrica que constitúe o cristal contén seis moléculas de cromano, das cales dúas están desprotonadas e dúas son moléculas morfolino protonadas. As seis moléculas de cromano son pares racemato.

## Notas
Mel Daniels

**Melvin Joe Daniels**, nado o 20 de xullo de 1944 en Detroit (Míchigan) e finado o 30 de outubro de 2015 en Sheridan, Indiana, foi un xogador profesional de baloncesto que xogou na American Basketball Association (ABA) para os Minnesota Muskies, Indiana Pacers e Memphis Sounds, e na National Basketball Association (NBA) para os New York Nets. Daniels foi dúas veces escollido como Mellor Xogador da ABA e sete veces All-Star. Foi incluído no Basketball Hall of Fame en 2012.

## Traxectoria 
### Universidade 
Xogou durante tres tempadas cos *Lobos* da Universidade de Novo Mexico, nas que fixo unha media de 20,0 puntos e 11,0 rebotes por partido.

### Profesional 
Daniels foi elixido na sétima posición do Draft da NBA de 1967 polos Cincinnati Royals e polos Minnesota Muskies no Draft da ABA. Finalmente elixiu xogar na ABA, onde se acobou convertendo nun dos mellores xogadores da historia da competición. No seu primeiro ano foi elixido como o Mellor Rookie, sendo ao ano seguinte traspasado aos Indiana Pacers, actual equipo da NBA que daquelas xogaba na ABA. Foi MVP da ABA nos anos 1969 e 1971, liderando aos Pacers a gañar tres campionatos (1970, 1972, 1973). Daniels xogou sete partidos do All-Star, sendo nomeado MVP do partido en 1971.

No global da súa carreira, Daniels conseguiu grandes récords. É o líder histórico da ABA no total de rebotes (9.494) e na media de rebotes por partido (15,1). Tras a desaparición da competición, xogou brevemente na NBA cos New York Nets. Despois da súa etapa como xogador, Daniels sumouse ao cadro de adestradores da Indiana State. Uns anos máis tarde, tamén sería adestrador na NBA, facéndose cargo do banco dos Indiana Pacers en 1988. Como homenaxe, desde 2012, Daniels forma parte do Naismith Memorial Basketball Hall of Fame, ademais o seu dorsal está retirado polos Pacers.

## Notas 
## Véxase tamén 
### Ligazóns externas 
* Estadísticas en Basketball Reference
Ana Luísa Bouza

**Ana Luísa Bouza Santiago**, nada na Coruña en 1960, é unha política galega.

## Traxectoria 
Licenciada en Ciencias políticas e Socioloxía pola UNED, Diplomada en Formación Bancaria por CUNEF, é analista de aplicacions informáticas. Foi delegada sindical entre os anos 1980 e 1984. Nas eleccións autonómicas de 2005 foi elixida deputada nas listas do BNG e renunciou ao escano para ser Directora Xeral do Servizo Galego de Igualdade da Vicepresidencia da Xunta de Galicia. Nas autonómicas de 2009 foi elixida deputada do Parlamento de Galicia. En 2012 deixou a executiva do BNG para reincorporarse ao seu posto de traballo como analista de aplicacións informáticas no Banco Pastor. Foi unha das fundadoras de Abrente. En xaneiro de 2016 abandonou a militancia no BNG.

Membro do Consello de Redacción da revista *Andaina*, é coautora do libro *O Tratado da Constitución Europea: Visións desde Galiza* (2005) e autora de artigos e relatorios de temática feminista. É vicepresidenta da Asociación Somos Nós e administradora da empresa editora da revista *Luzes* e membro do seu consello de redacción.

## Notas 
## Véxase tamén 
### Ligazóns externas 
* Ficha en galegos.info
* Artigos en *Praza Pública*
Bernard King

**Bernard King**, nado o 4 de decembro de 1956 en Brooklyn, Nova York, é un ex xogador profesional de baloncesto estadounidense que xogou durante 14 temporadas cos New Jersey Nets, Utah Jazz, Golden State Warriors, New York Knicks e Washington Bullets da National Basketball Association (NBA). Fóra do baloncesto, é coñecido polo seu labor humanitario. Desde o 8 de setembro de 2013 é membro do Basketball Hall of Fame.

## Traxectoria 
### Universidade 
Xogou durante 3 tempadas cos *Volunteers* da Universidade de Tennessee, onde fixo unha media de 25,8 puntos e 13,2 rebotes por partido. Foi nomeado Mellor Baloncestista Masculino do Ano da Southeastern Conference en 1976.

### Profesional 
Foi elixido na sétima posición do Draft da NBA de 1977 por New Jersey Nets, e non tardou en demostrar a súa valía, xa que ese mesmo ano fixo unha media de 24,2 puntos e 9,5 rebotes, o que lle valeu ser elixido no mellor quinteto de rookies do ano.

O 31 de xaneiro de 1984, xogando xa cos New York Knicks, fixo historia ao converterse no primeiro xogador desde 1964 en anotar en dous partidos consecutivos 50 ou máis puntos. Na tempada seguinte, o Día de Nadal de 1984, anotou 60 puntos ante os New Jersey Nets, sendo o décimo xogador na historia que conseguía esa cifra de puntos nun partido. Esa mesma tempada acabaría como máximo anotador da NBA, tras facer unha media de 32,9 puntos por partido. Ao finalizar a temporada , King anunciou a súa retirada das pistas con 36 anos de idade, sendo nese momento o 16º máximo anotador da historia da NBA.

## Notas 
## Véxase tamén 
### Ligazóns externas 
* Estatísticas en Basketball Reference
Escrita maia

A **escrita maia**, tamén coñecida como **glifos maias** ou **xeróglifos maias**, é o sistema de escrita da civilización maia de Mesoamérica, actualmente o único sistema de escrita mesoamericano que foi descifrado. As máis antigas inscricións atopadas datan do século III e foron descubertas en San Bartolo, Guatemala. A escrita maia mantívose en uso en Mesoamérica até pouco despois da chegada dos conquistadores españois no século XVI, e até o século XVIII en certas áreas illadas, como Tayasal.

## Notas
Tenascina

[miniatura|dereita|250px|O dominio de fibronectina tipo III da tenascina humana, coloreado desde o azul (no [N-terminal) ao vermello (no C-terminal).]]

As **tenascinas** son glicoproteínas da matriz extracelular. Son abondosas na matriz extracelular de embrións de vertebrados en desenvolvemento e reaparecen arredor de feridas en curación e no estroma dalgúns tumores.

## Tipos 
Hai catro membros da familia xénica da tenascina, que son: tenascina C, tenascina R, tenascina X e tenascina W. 
* A tenascina C é o membro fundador desta familia xénica. No embrión prodúcena células migradoras como as da crista neural; tamén é abondosa nos tendóns, ósos e cartilaxes en desenvolvemento. 
* A tenascina R encóntrase no sistema nervioso en desenvolvemento e adulto. 
* A tenascina X encóntrase principalmente en tecidos conectivos laxos. As mutacións no xene da tenascina-X humana poden orixinar unha forma da síndrome de Ehlers-Danlos.
* A tenascina W encóntrase nos riles e no óso en desenvolvemento.

A súa estrutura básica está formada por 14 repeticións de tipo EGF situados cara ao extremo N-terminal, e 8 ou máis dominios de fibronectina-III, que varían coas especies e variantes.

A tenascina C é o membro máis intensamente estudado da familia. Ten propiedades antiadhesivas, que causan que as células en cultivo cellar se fagan arredondadas cando esta proteína se engade ao medio. Un mecanismo para explicar isto pode deberse a esta capacidade de unirse á glicoproteína fibronectina da matriz extracelular e bloquear as interaccións da fibronectina con sindecanos específicos. A expresión de tenascina C no estroma de certos tumores está asociada cun mal prognóstico na enfermidade.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
*
Modesto Pose

**Modesto Pose Mesura**, nado en Barizo (Malpica de Bergantiños) o 28 de decembro de 1955, é un médico e político galego do PSdeG-PSOE.

## Traxectoria 
[miniatura|Papeleta da circunscrición electoral de Pontevedra para o [Senado de España|Senado nas Eleccións xerais de abril de 2019.]]
Licenciado en Medicina e Cirurxía pola Universidade de Santiago de Compostela, foi inspector médico no SERGAS. Foi candidato á alcaldía de Malpica de Bergantiños polo PSdeG-PSOE nas eleccións municipais de 1983 polo PSdeG-PSOE, logrando 2 concelleiros. Posteriormente instalouse en Vilagarcía de Arousa por motivos profesionais. Foi Secretario Comarcal do PSdeG-PSOE en Arousa (1993-1997), Secretario Provincial de Pontevedra do PSdeG-PSOE (1998-2012, ata 2009 como Coordinador Provincial), membro da Executiva Galega (2001-2012) e deputado no Parlamento de Galicia dende 2001 ata 2012. Foi candidato á alcaldía de Vilagarcía de Arousa nas eleccións municipais de 2011.  Tralas Eleccións Xerais de 2015 foi designado senador polo Parlamento de Galicia, volvendo a ser novamente designado tralas Eleccións Xerais de 2016. Nas Eleccións Xerais de abril de 2019 volveu a ser escollido senador tras presentarse pola provincia de Pontevedra, sendo o candidato máis votado. Repetiu candidatura nas Eleccións de novembro do mesmo ano volvendo a ser elixido e o candidato máis votado. Nas Eleccións Xerais de 2023 foi elixido deputado no Congreso pola provincia de Pontevedra.

## Vida persoal 
É irmán de Xosé Manuel Pose Mesura.

## Notas 
## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha en Galicia Política
Tenascina X

A **tenascina X** ou **tenascina XB** é unha proteína que é membro da familia da tenascina. É unha glicoproteína que se expresa nos tecidos conxuntivos en zonas como a pel, articulacións e músculos. Nos humanos a tenascina X está codificada polo xene ***TNXB***, situado no cromosoma 6.

## Xene 
Este xene localízase na rexión do complexo maior de histocompatibilidade de clase III (MHC III) do cromosoma 6. A estrutura deste xene é pouco usual, xa que se solapa cos xenes CREBL1 e CYP21A2 nos seus extremos 5' e 3', respectivamente.

## Función 
Este xene codifica un membro das proteínas tenascinas das glicoproteínas da matriz extracelular. As tenascinas teñen efectos antiadhesivos, opoñéndose á fibronectina, a cal é adhesiva. Esta proteína crese que funciona na maduración da matriz durante a curación de feridas.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
*
*
*
*
*
*

### Ligazóns externas 
* GeneReviews/NCBI/NIH/UW entrada sobre a síndrome de Ehlers-Danlos, tipo hipermobilidade
Rondae Hollis-Jefferson

**Rondae Jaquan Hollis-Jefferson**, nado o 3 de xaneiro de 1995 en Chester, Pensilvania, é un xogador de baloncesto profesional estadounidense que xoga no Beşiktaş Icrypex turco. Foi elixido na vixésimo terceira posición do Draft da NBA do 2015 polos Portland Trail Blazers procedente da Universidade de Arizona.

## Traxectoria 
### Universidade 
Hollis-Jefferson xogou dúas tempadas de baloncesto universitario cos Wildcats da Universidade de Arizona. O 7 de abril de 2015, declarouse elixíbel para o Draft da NBA, renunciando aos seus dous últimos anos universitarios.

### Profesional 
O 26 de xuño de 2015, foi seleccionado na posición número 23 do Draft polos Portland Trail Blazers, con todo, os seus dereitos foron traspasados xunto con Steve Blake aos Brooklyn Nets a cambio de Mason Plumlee e os dereitos da selección número 41 do mesmo draft, Pat Connaughton.

O 7 de xullo de 2019, Hollis-Jefferson asinou un contrato dun ano cos Toronto Raptors.

O 3 de decembro de 2020, Hollis-Jefferson asinou cos Minnesota Timberwolves. Foi cortado polos Timberwolves pouco despois sen chegar a debutar.

O 8 de abril de 2021, Hollis-Jefferson asinou un contrato de dez días cos Portland Trail Blazers. O 18 de abril de 2021, asinou un segundo contrato de dez días, e dez días máis tarde, asinou cos Trail Blazers para o resto da tempada.

O 28 de setembro de 2021, Hollis-Jefferson asinou co Beşiktaş JK da Basketbol Süper Ligi turca.

## Notas 
## Véxase tamén 
### Ligazóns externas 
* Perfil en nba.com 
* Estatísticas en Basketball-Reference
Tenascina R

A **tenascina R** é unha proteína da matriz extracelular codificada nos humanos no xene ***TNR*** situado no cromosoma 1.

## Función 
A tenascina R é unha proteína que se expresa principalmente no sistema nervioso central, que se encontra na matriz extracelular. É un membro da familia xénica da tenascina (TN), que cmprende polo menos 3 xenes en mamíferos, que son: TNC (ou hexabraquion), TNX (ou TNXB), e TNR. Os xenes exprésanse en distintos tecidos en diferentes momentos durante o desenvolvemento embrionaio e están presentes tamén nos tecidos adultos.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
Richard Jefferson

**Richard Allen Jefferson**, nado o 21 de xuño de 1980 nos Ánxeles (California), é un xogador profesional de baloncesto estadounidense. Cunha altura de 2,01 m e 106 kg de peso, Jefferson xoga na posición de ala.

## Traxectoria 
Jefferson xogou na Universidade de Arizona até o ano 2001, ano no que foi elixido no Draft da NBA polos Houston Rockets na décimo terceira posición. Inmediatamente despois de ser elixido, os Rockets traspasárono aos Nets, xunto con Jason Collins e Brandon Armstrong, en troques de Eddie Griffin. Nas súas dúas primeiras temporadas na NBA, Jefferson disputou as Finais da competición, aínda que ningunha con éxito ao perder ante Los Angeles Lakers e os San Antonio Spurs respectivamente. En agosto de 2003 asinou un gran contrato cos Nets por 78.000.000 millóns de dólares por seis tempadas.

As súas voas actuación levárono a ser convocado para xogar coa selección estadounidense nos Xogos Olímpicos de 2004 celebrados en Atenas, con todo, a selección fracasaría. En 2005, perdeuse gran parte da temporada tras unha grave lesión producida ante os Detroit Pistons, aínda así, os rexistros do ala esa tempada foron moi aceptabeis, conseguindo 22,5 puntos, 7,3 rebotes e 2,8 asistencias por partido. En 2006 seguiu mellorando os seus rexistros, mais outra grave lesión en xaneiro o apartou da pista até abril, xusto coincidindo co inicio dos Playoffs. O ano seguinte Jefferson volveu consegiur uns números destacábeis, conseguindo 23,5 puntos e 6,8 rebotes por partido, converténdose no referente das Nets, xunto a Vince Carter, tras a saída de Jason Kidd aos Dallas Mavericks.

O 26 de xuño de 2008 foi traspasado aos Milwaukee Bucks en troques de Yi Jianlian e Bobby Simmons. Alí permeneceu tan só un ano até que o 23 de xuño de 2009 foi traspasado aos San Antonio Spurs a cambio de Bruce Bowen, Kurt Thomas e Fabricio Oberto.En San Antonio as súas prestación comezarían a baixar, chegando a ter uns números na temporada  de 9,2 puntos, 3,5 rebotes e 1,3 asistencias por partido. Isto propiciou o seu traspaso o 15 de marzo aos Golden State Warriors en troques de Stephen Jackson e unha elección de primeira rolda do Draft condicional. Tras acabar a temporada en San Francisco, permaneceu alí un ano máis até ser de novo traspasado, esta vez o 5 de xullo de 2013 aos Utah Jazz en troques de Brandon Rush e Andris Biedrins aos Utah Jazz, nun intento dos californianos de non exceder o límite salarial e así poder fichar ao axente libre Andre Iguodala. Na temporada  asinou cos Cleveland Cavaliers como axente libre.

## Notas 
## Véxase tamén 
### Ligazóns externas 
* Perfil de Richard Jefferson en NBA.com 
* Estatísticas en Basketball-Reference.com
Ngũgĩ wa Thiong'o

'''Ngũgĩ wa Thiong'o'*, nado en Kamiriithu o 5 de xaneiro de 1939 e finado en Buford (Estados Unidos) o 28 de maio de 2025, foi un escritor kenyano da etnia kikuyu. A súa carreira como escritor comezou coa lingua inglesa, da que se despediu formalmente para pasar á súa lingua materna, o kikuyu, no seu ensaio *Decolonising the Mind* (1986). Entre a súa obra cóntanse novelas, historias curtas e ensaios, abranguendo escritos de crítica social ata literatura infantil. Foi fundador e editor do xornal en lingua kikuyu *Mũtĩiri*.

A súa obra *A revolución vertical*, orixinalmente escrita en lingua kikuyu baixo o título *Ituĩka Rĩa Mũrũngarũ: Kana Kĩrĩa Gĩtũmaga Andũ Mathiĩ Marũngiĩ'', foi traducida ó galego a partir da versión en inglés por Xosé Álvarez Alonso, e foi publicada pola Editorial Galaxia no ano 2019.

## Notas 
## Véxase tamén 
### Bibliografía 
*
Lingua kiowa

A **lingua kiowa** ou **cáuijògà / cáuijò:gyà** (″lingua dos Cáuigù (Kiowa)″) é unha lingua tanoana falada polos kiowas que habitan nos condados de Caddo, Kiowa e Comanche. O centro tribal kiowa atópase en Carnegie. Como a maioría das linguas nativas norteamericanas, o kiowa está en grave perigo de desaparición. Segundo datos de 2013 tiña 100 falantes fluídos. O kiowa está clasificado como en perigo severo polo Libro Vermello das Linguas Ameazadas da UNESCO.

## Notas 
## Véxase tamén 
### Ligazóns externas 
* The Power of Kiowa Song: A Collaborative Ethnography
O Toural, Vilaboa, Vilaboa

**O Toural** é un lugar da parroquia de Vilaboa, no concello pontevedrés de Vilaboa, na comarca de Pontevedra. Segundo o IGE, en 2022 tiña 93 habitantes (48 homes e 45 mulleres).

Neste lugar está a casa consistorial de Vilaboa, así como o CPI O Toural, o centro de saúde de Vilaboa e outros servizos. Entre o seu patrimonio está a igrexa parroquial xunto coa casa reitoral e a hórrea do Toural, e dous petos de ánimas.

## Toponimia 
O Toural é un zootopónimo galego, que fai referencia a un lugar onde se celebraba unha feira de gando vacún.

## Lugares e parroquias 
### Lugares de Vilaboa 
### Parroquias de Vilaboa 
## Notas 
## Véxase tamén 
### Outros artigos 
* Lugares de Vilaboa
Pobo kiowa

Os **kiowas** son unha tribo de nativos americanos. Migraron dende o oeste de Montana cara ao sur até as Montañas Rochosas en Colorado nos XVII e XVIII, e finalmente cara ás Chairas Orientais a comezos do século XIX. En 1867, os kiowas trasladáronse a unha reserva no suroeste de Oklahoma.

Hoxe están federalmente recoñecidos como **Tribo Kiowa de Oklahoma** con sede en Carnegie, Oklahoma. No 2011, había 12&nbsp;000 membros da tribo.

## Notas
Veciños Independentes de Alfoz

**Veciños Independentes de Alfoz** é unha agrupación de electores creada no concello de Alfoz (provincia de Lugo) por veciños e veciñas sen afiliación política coa intención de concorrer ás eleccións municipais do 24 de maio de 2015.

## Historia 
O 2 de abril de 2015, reuníronse un grupo de veciños e veciñas de Alfoz de mutuo acordo, para se constituír como promotores dunha agrupación de electores baixo a denominación de Veciños Independentes de Alfoz, de acordo co que indica o artigo 169.3 da LO 5/1985, de 19 de xuño, de Réxime Electoral Xeral. O principio reitor desta agrupación, é o de promover unha candidatura para poder presentarse ás eleccións municipais no concello de Alfoz. Así mesmo, os promotores designaron a administradores e representantes diante da administración electoral. O venres día 10 de abril propúxose entre os membros promotores da agrupación unha lista de candidatos para concorrer ás eleccións. Debido a que as agrupacións de electores necesitan un número de sinaturas que avalen a candidatura proposta, simpatizantes de Veciños Independentes de Alfoz procederon a avalar ante notario esta alternativa para poder presentarse, e finalmente o 15 de abril presentouse a documentación diante da Xunta Electoral de Zona.

O 24 de maio de 2015 Veciños Independentes de Alfoz conseguiu 283 votos (20,48 % do electorado), obtendo dúas actas na corporación municipal.

## Notas
Antón Gómez-Reino

**Antón Gómez-Reino Varela**, nado como **Antonio Gómez-Reino Varela** e coñecido como **Toné**, nado na Coruña o 7 de marzo de 1980, é un político galego.

## Traxectoria
É técnico en saúde ambiental e activista social na Coruña. Foi un dos asinantes do Manifiesto *Mover Ficha*, que iniciou o movemento que callou en Podemos. Foi un dos impulsores da Marea Atlántica. En xaneiro de 2015 integrouse no equipo de Breogán Riobóo, primeiro secretario xeral do partido en Galicia.

É deputado no Congreso dos Deputados dende 2016 (XI lexislatura). Encabezou a lista de En Marea pola provincia da Coruña nas eleccións xerais de 2015 e nas de 2016, así como a lista de En Común-Unidas Podemos pola mesma circunscrición nos comicios de abril e de novembro de 2019.

Foi secretario xeral de Podemos en Galicia dende outubro de 2018, cando gañou as eleccións primarias sobre Carolina Bescansa. Mantívose ata decembro de 2022, cando foi substituído por Borja San Ramón.

Nas eleccións ao Parlamento de Galicia de 2020 foi elixido como candidato do Grupo Común da Esquerda para a presidencia da Xunta de Galicia, como líder da coalición de Podemos Galicia, Esquerda Unida, Anova e as mareas municipalistas. A formación non obtivo ningún escano, polo que se mantivo como deputado no Congreso.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas
*Blog de Antón Gómez-Reino
*é unha ferramenta, unha ferramenta cunha enorme capacidade…", *Praza.gal*, 8/2/2015.
* Ficha na páxina web do Congreso dos Deputados
Derrick Coleman

**Derrick D. Coleman**, nado o 21 de xuño de 1967 en Mobile, Alabama, é un ex xogador profesional de baloncesto estadounidense. Cunha altura de 2,08 m, xogou como ala-pivote ou pivote nos New Jersey Nets, nos Philadelphia 76ers, nos Charlotte Hornets e nos Detroit Pistons da National Basketball Association (NBA). No seu ano de debut na competición foi nomeado Rookie do Ano.

## Traxectoria 
### Universidade 
Nado en Alabama, Coleman criouse en Detroit, onde pasou os seus anos de instituto no Northern High School. Tras finalizar, matriculouse na Universidade de Syracuse. Foi un xogador problemático, con comportamento temerario, mais aínda así foi o eixo do seu equipo nas catro temporadas que permaneceu alí. As súas medias foron de 15 puntos e 10,7 rebotes por partido. Na súa honra, a súa camiseta co número 44 foi retirada en marzo de 2006.

### Profesional 
Tras acabar a universidade foi elixido como número 1 do Draft da NBA de 1990 polos New Jersey Nets, sendo merecedor na súa primeira tempada do premio de Rookie do Ano tras facer unha media de 18,4 puntos e 10,3 rebotes por partido. Estes números foinos mellorando ano a ano en New Jersey, cun equipo moi sólido que mesturaba a mocidade do propio Coleman e de xogadores como croata Dražen Petrović. En 1994 foi elixido, xunto con Anderson, para o All-Star Game, sendo esta a súa única participación na festa do baloncesto NBA.

A súa actitude co novo adestrador e con algún dos seus compañeiros fixo que fose traspasado en 1995 aos Sixers, mais os números de Coleman xa non serían os mesmos. Tras tres tempadas, foi traspasado aos Charlotte Hornets, regresando a Filadelfia tres anos despois. Na temporada  fichou polos Detroit Pistons, pero foi cortado tras disputar tan só catro partidos. Isto supuxo o final da súa carreira. Tras quince temporadas na NBA, fixo unha media de 16,5 puntos e 9,3 rebotes por partido.

## Notas 
## Véxase tamén 
### Ligazóns externas 
* Estatísticas en Basketball-Reference
Parque Nacional Pallas-Yllästunturi

O **Parque Nacional Pallas-Yllästunturi** atópase no oeste de Finlandia, na rexión de Lapin Lääni.

## Características 
O hábitat predominante é a Taiga e a Tundra, mesturado con rexións de ambientes máis alpino. A taiga ocupa as áreas de menor altitude, mentres que a tundra ocupa as cotas superiores. O parque foi creado en 1938 e protexe unha superficie de 50.000 hectáreas.

## Vexetación e fauna 
A riqueza botánica é considerable, dende extensos bosques de coníferas, tanto de abetos coma de piñeiros. Tamén existen outras especies coma o bidueiro pubescente, o amieiro cinsento ou o capudre.
Entre a fauna salientar a aguia real, a pita do monte, o galo lira ou o gaio funesto. Entre os mamíferos son abundantes o alce, o lince común, o glutón e o lemming.

## Véxase tamén 
### Ligazóns externas 
* Web oficial do parque
Boris Johnson

**Alexander Boris de Pfeffel Johnson**, nado en Nova York o 19 de xuño de 1964 é un político, historiador e xornalista británico, primeiro ministro do Reino Unido entre 2019 e 2022.
## Traxectoria
Foi alcalde de Londres de 2008 a 2016. Tamén é Membro do Parlamento (MP) por Uxbridge e South Ruislip dende 2015. O 7 de xuño de 2022, renunciou ao cargo de líder do Partido Conservador,
máis continúa a ser Primeiro Ministro ata novo aviso. Considérase a si mesmo conservador One-Nation e foi descrito como libertario por mor da súa asociación co liberalismo económico e co liberalismo social.

Escollido candidato conservador para as eleccións á alcaldía de Londres de 2008, Johnson derrotou ó alcalde laborista Ken Livingstone. Durante ó seu primeiro mandato como alcalde, prohibiu o consumo de alcohol no transporte público, introduciu os buses New Routemaster, as 'Boris Bikes' e impulsou o sector financeiro de Londres. No 2012, foi re-elixido como alcalde, derrotando de novo a Livingstone. Durante o seu segundo mandato celebráronse os Xogos Olímpicos de 2012. No 2015 foi elixido Membro do Parlamento por Uxbridge e South Ruislip.

## Notas 
## Véxase tamén
Aogashima

é unha illa volcánica xaponesa que se atopa no Mar de Filipinas. Está administrada por Tokyo e atópase a 358&nbsp;km ó sur da cidade e a 64&nbsp;km ó sur de Hachijō-jima. É a máis meridional e illada illa habitada do arquipélago Izu.

A vila de Aogashima administra a illa baixo a Subprefectura de Hachijō, da Metrópole de Tokyo. A área da illa é de 8,75km2 e no 2014 tiña unha poboación de 170.

## Notas
Outeiro do Gato, Vilaboa, Vilaboa

**Outeiro do Gato** é un lugar da parroquia de San Martiño de Vilaboa, no concello pontevedrés de Vilaboa, na comarca de Pontevedra. Segundo o IGE, en 2022 tiña 22 habitantes (11 homes e 11 mulleres).

## Toponimia 
A orixe do topónimo Outeiro é o latín , que é unha parte alta ou elevación do terreo.

## Lugares e parroquias 
### Lugares de Vilaboa 
### Parroquias de Vilaboa 
## Notas 
## Véxase tamén 
### Outros artigos 
* Lugares de Vilaboa
Anna Naklab

**Annika Klose**, nada en Gotinga o 14 de xullo de 1993, é unha cantante alemá coñecida polo seu nome artístico **Anna Naklab**.

## Discografía 
### Sinxelos 
;Como artista convidada

## Notas
Pentatonix

**Pentatonix** (ou **PTX**) é un grupo musical estadounidense a cappella formado por cinco vocalistas orixinarios de Arlington, Texas. Os membros son Avi Kaplan, Scott Hoying, Kirstin Maldonado, Kevin Olusola e Mitch Grassi. O seu traballo, que na súa maioría é de xénero pop, consiste en covers de cancións co seu estilo propio de harmonías vocais, baixos vocais, percusión vocal e beatboxing.

## Discografía 
**PTX, Vols. 1 & 2* (2014)
**PTX* (2014)
*''That's Christmas to Me* (2014)
**Pentatonix* (2015)
* *A Pentatonix Christmas* (2016)
* *PTX Presents: Top Pop, Vol. I* (2018)
* *We Need a Little Christmas* (2020)
* *The Lucky Ones'' (2021)

## Notas 
## Véxase tamén 
### Ligazóns externas 
* Páxina oficial
LNH Division 1

A **Division 1** da Ligue Nationale de Handball é a competición de balonmán de máis importancia e nivel de Francia. O campionato foi fundado no ano 1952 e nel participan 14 equipos.

O Montpellier Agglomération Handball é o club con máis títulos, xa que ten 14 vitorias. Pero deses 14 triunfos, 10 foron gañados neste século: entre os anos 2002 e 2006 e entre o 2008 e o 2012.

O campión e o subcampión do torneo clasifícanse drectamente para a EHF Champions League. Os gañadores da Coupe de France e da Coupe de la Ligue clasifícanse para a Copa EHF. Se o gañador dalgunha desas copas tamén está clasificado para a Liga de Campións, a praza ou prazas son atribuídas en termos da clasificación final.

## Equipos da tempada 2015-2016 
## Palmarés 
## Títulos por equipo 
## Véxase tamén 
### Outros artigos 
* Handball-Bundesliga
* Liga ASOBAL

### Ligazóns externas 
* Sitio web oficial
Alexandre Desplat

**Alexandre Michel Gérard Desplat**, nado en París o 23 de agosto de 1961, é un compostir francés de ascendencia grega de bandas sonoras.

## Traxectoria
Gañou dous premios Óscar pola súa banda sonora de *The Grand Budapest Hotel* e *The Shape of Water*. Foi  nomeado noutras once ocasións ós Oscar, obtivo doce nomeamentos ós BAFTA (gañando tres), quince nomeamentos ós Globos de Ouro (gañando dous), nove nomeamentos aos César (tres premios) e oito nomeamentos ós Grammy (gañando dous).
Entre as composicións de Desplat destacan traballos para filmes de Hollywood, con éxitos comerciais e independentes como *The Queen*, *The Golden Compass*, *O curioso caso de Benjamin Button*, *The Twilight Saga: New Moon*, *Fantastic Mr. Fox*, *Harry Potter e as reliquias da morte (1ª parte)* e *2ª parte*, ''The King's Speech*, *Moonrise Kingdom*, *Argo*, *Rise of the Guardians*, *Zero Dark Thirty*, *Godzilla*, The Imitation Game, *Unbroken, Pinocchio* e *The French Dispatch''.
Asif Ali Zardari

**Asif Ali Zardari** (en urdú: آصف علی زرداری e en sindhi: آصف علي زرداري), nado en Nawabshah (Paquistán) o 26 de xullo de 1955, é un empresario e político paquistaní. Foi Presidente de Paquistán entre o 9 de setembro de 2008 e o 8 de setembro de 2013.

O 18 de decembro de 1987 Zardari casa con Benazir Bhutto, e queda viúvo o 27 de decembro de 2007, cando Benazir Bhutto foi asasinada en Rawalpindi.
Andrew Rayel

**Andrei Rața**, nado en Chișinău o 21 de xullo do 1992, é un músico moldovo de xénero trance, máis coñecido co nome de **Andrew Rayel** .

## Discografía 
### Álbums 
* *Find Your Harmony* (2014)
Leptosol

miniatura|400x400px|Distribución de leptosois
Un **leptosol**&nbsp;é, na Base de Referencia Mundial para os Recursos do Solo, un tipo de solo de grosor inferior a 25&nbsp;cm, limitado en profundidade por rocha continua, ou tamén outros solos pedrentos (menos do 20% de terra fina nos 75&nbsp;cm superficiais).&nbsp;Os leptosois ocupan aproximadamente 1.700 millóns de hectáreas da superficie terrestre, desde os trópicos&nbsp;ata as rexións polares, e desde o nivel do mar ata os picos máis altos. Son especialmente frecuentes en zonas de montaña, de Asia, América do Sur, norte do Canadá e Alasca, así como dos desertos do Sáhara e de Arabia.
En Galicia son moi frecuentes, e aparecen asociados a procesos de erosión recentes, sobre todo en zonas de maior altitude, en cumios e nos bordos das abas con forte pendente, e sobre materiais xeolóxicos de escasa velocidade de alteración (como granitos, cuarcitas, xistos...).

Os leptosois son en principio pouco atractivos para cultivos agrícolas que precisen solos húmidos, polas súas pobres cualidades á hora de reter auga.

## Véxase tamén
### Bibliografía 
* 
* IUSS Working Group WRB: *World Reference Base for Soil Resources, fourth edition*. International Union of Soil Sciences, Vienna 2022, ISBN 979-8-9862451-1-9. (https://wrb.isric.org/files/WRB_fourth_edition_2022-12-18.pdf).
* IUSS Working Group WRB: Base referencial mundial del recurso suelo 2014, Actualización 2015. Informes sobre recursos mundiales de suelos 106, FAO, Roma 2016. ISBN 978-92-5-308369-5. (PDF 2,8&nbsp;MB).
Edward Sharpe and the Magnetic Zeros

**Edward Sharpe and the Magnetic Zeros** é un grupo musical estadounidense de indie folk formado nos Ánxeles no 2007. Liderado polo vocalista Alex Ebert, o grupo está formado por 12 persoas. O nome do grupo está baseado unha historia que Ebert escribiu sobre unha figura mesiánica chamada Edward Sharpe.

## Discografía 
### Álbums de estudio 
### EPs
* *Here Comes EP* (2009)

## Notas 
## Véxase tamén 
### Ligazóns externas 
* Páxina oficial
Umbrisol

O termo **umbrisol** deriva do vocábulo latino "umbra" que significa "sombra", facendo alusión á cor escura do seu horizonte superficial. É un dos 32 grupos de solo recollidos na Base de Referencia Mundial para os Recursos do Solo (WRB). O código WRB de Grupo de Solo é UM e o perfil é de tipo AC, con horizonte B ocasional.

É un tipo de solo característico de climas fríos e húmidos, frecuentemente montañosos, con ningún ou escaso déficit de humidade. Desenvólvense principalmente sobre materiais de alteración de rocas silíceas. Caracterízanse por un horizonte superficial groso escuro, ácido e moi rico en materia orgánica. Soportan vexetación de bosque ou pasteiro extensivo. A predominancia de terra en pendente e as condicións climáticas húmidas e frescas restrinxen a utilización de moitos Umbrisoles ao pastoreo extensivo. O manexo céntrase na introdución de pastos mellorados e a corrección de pH do solo por encalado.

Esténdense por unha superficie aproximada de 100 millóns de hectáreas da edafosfera e están presentes en todos os continentes. En Europa son frecuentes no noroeste do litoral atlántico, como Islandia, Illas Británicas e no noroeste de Portugal e España. En Galicia, xunto aos Cambisoles, son os máis habituais.

Subclasifícanse en: Tiónico, Gélico, Léptico, Gléyico, Arénico, Estágnico, Albico, Húmico, Ferrálico, Esquelético, Antrico e Háplico.

Os Umbrisoles tamén se denominan Cambisoles húmicos ácidos.

## Notas 
## Véxase tamén 
### Bibliografía 
* IUSS Working Group WRB: *World Reference Base for Soil Resources, fourth edition*. International Union of Soil Sciences, Vienna 2022, ISBN 979-8-9862451-1-9. (https://wrb.isric.org/files/WRB_fourth_edition_2022-12-18.pdf).
*
Nat King Cole

**Nathaniel Adams Coles**, nado en Montgomery (Alabama) o 17 de marzo de 1919 e finado en Santa Monica (California) o 15 de febreiro de 1965, foi un músico e cantante estadounidense máis coñecido polo seu nome artístico **Nat King Cole**.

## Discografía 
* *The King Cole Trio* (1945)
* *The King Cole Trio, Volume 2* (1946)
* *The King Cole Trio, Volume 3* (1947)
* *The King Cole Trio, Volume 4* (1949)
* *Nat King Cole at the Piano* (1950)
* *King Cole for Kids* (1951)
* *Penthouse Serenade* (1952)
* *Top Pops* (1952)
* *Harvest of Hits* (1952)
* *Nat King Cole Sings for Two In Love* (1953) 
* *Unforgettable* (1954)
* *Penthouse Serenade* (1955) 
* *Nat King Cole Sings for Two In Love* (1955)
* *Love is the Thing, Japanese Import* (1957)
* *The Piano Style of Nat King Cole* (1955)
* *After Midnight* (1957)
* *Just One of Those Things* (1957)
* *Love Is the Thing* (1957)
* *Cole Español* (1958)
* *St. Louis Blues* (1958)
* *The Very Thought of You* (1958)
* *To Whom It May Concern* (1958)
* *Welcome to the Club* (1958)
* *A Mis Amigos* (1959)
* *Tell Me All About Yourself* (1960)
* *Every Time I Feel the Spirit* (1960)
* *Wild Is Love* (1960)
* *The Magic of Christmas* (1960)
* *The Nat King Cole Story* (1961)
* *The Touch of Your Lips* (1961)
* *Nat King Cole Sings/George Shearing Plays* (1962)
* ''Ramblin' Rose* (1962)
* *Dear Lonely Hearts* (1962)
* *More Cole Español* (1962)
* *Those Lazy-Hazy-Crazy Days of Summer* (1963)
* *Where Did Everyone Go?* (1963)
* *Nat King Cole Sings My Fair Lady* (1964)
* *Let's Face the Music!* (1964, recorded 1961)
* *I Don't Want to Be Hurt Anymore* (1964)
* *L-O-V-E'' (1965)

## Véxase tamén 
### Ligazóns externas 
* 
* Ficha en AllMusic